**Ford Pro lansează Ranger PHEV, un model pregătit să revoluţioneze experienţa pick-up-urilor din Europa**

* Ranger Plug-In Hybrid aduce electrificarea în gama celui mai bine vândut pick-up din Europa și oferă valori ridicate pentru capacitatea de tractare și sarcină utilă, la care se adaugă caracteristicile tipice unui Ranger în teren accidentat și sistemul Pro Power On-board
* Noul sistem de propulsie furnizează o valoare de cuplu de 690 Nm – cea mai mare de la orice Ranger aflat în producție – precum şi 279 CP, cu o autonomie electrică de peste 45 km
* Versiunea de lansare, Stormtrak, propune un stil exclusivist și specificații standard de nivel premium, cu finisaje exclusive. Primele livrări sunt preconizate pentru primăvara anului 2025

**HANOVRA, Germania, 16 septembrie 2024** – Ford Pro deschide un nou capitol și prezintă primul pick-up de tip Plug-in Hybrid. Ranger PHEV a debutat astăzi la IAA TRANSPORTATION.

Noul model oferă performanțe remarcabile în ceea ce privește capacitatea de remorcare și sarcina utilă, dar păstrează caracteristicile renumite din teren accidentat ale lui Ranger, la care se adaugă posibilitatea de a rula pur electric 1.

Cei **690 Nm** – cea mai mare valoare a oricărui Ranger – și autonomia electrică de **peste 45 km** sporesc atractivitatea Ranger PHEV. Acesta introduce, de asemenea, Pro Power Onboard în gama Ranger, permițând clienților să alimenteze unelte cu până la 6,9 kW, direct de la bateria sistemului Plug-in, în loc să aibă nevoie de un generator.

Pe lângă Wildtrak și XLT, Ford Pro introduce o nouă versiune ca **ediție de lansare exclusivă pentru PHEV - Stormtrak**.

„Noul Ranger PHEV oferă beneficiile electrificării împreună cu performanțele specifice care au construit pentru Ranger o bază de fani loiali în Europa. Am perfecționat primul nostru pick-up PHEV din Europa pentru a fi un instrument extrem de capabil pentru muncă, dar și pentru deplasarea în off-road, precum și un vehicul premium care oferă mult confort și conectivitate de top pentru îndatoririle de familie”, a declarat Hans Schep, director general Ford Pro, Europa.

Ranger PHEV va fi produs în Silverton, Africa de Sud, iar primele livrări către clienți sunt așteptate începând cu primăvara anului 2025. Noul model se alătură gamei Ranger deja existente în Europa, cu motor diesel, făcând din acesta un model potrivit pentru nevoile variate ale clienților și pentru taxarea la nivel local a emisiilor.

**Pick-up cu sistem de propulsie Plug-in Hybrid**

Noul sistem de propulsie PHEV 2,3 combină motorul **Ford EcoBoost pe benzină de 2,3 litri** și cutia de viteze automată cu 10 trepte cu un **motor electric de 75 kW** și o **baterie de 11,8 kWh (net). Cuplul** rezultat **de 690 Nm** este cel mai mare dintre toate versiunile de Ranger de serie, iar cu 279 CP, versiunea PHEV produce mai multă putere 4 decât un Ranger V6 turbodiesel de 3,0 litri. 2,5

O nouă **transmisie hibridă modulară** integrează motorul electric în carcasă pentru a permite conducerea în modul hibrid. Încărcarea bateriei durează **mai puțin de patru ore** folosind un încărcător monofazat de 16 amperi 6, autonomia posibilă fiind de **peste 45 km** în modul pur electric.

Ranger PHEV oferă aceleași performanțe tipice gamei – **sarcină utilă de** **până la o tonă** 7 și capacitate de tractare de **3.500 kg** 8, acestea fiind alăturate unui sistem de tracțiune integrală e-4WD, care permite blocarea diferențialului spate. Bateria de tracțiune este amplasată într-un cadru protejat, special conceput.

Motorul electric permite Ranger-ului PHEV să ruleze pur electric în mai mult moduri de rulare: Auto EV, EV Now, EV Later sau EV Charge. 9

**Pro Power Onboard** permite clienților să alimenteze simultan unelte și echipamente fără a avea nevoie de un generator. Sistemul oferă **2,3 kW standard**, dar clienții pot alege și o **opțiune de 6,9 kW**,cu două prize de 15 amperi (3,45 kW), pentru a răspunde cerințelor echipamentelor mai grele. 11

Ediția de lansare Stormtrak oferă o echipare standard generoasă, care include:

* Caracteristici unice ale designului, tipice Stormtrak, cu jante din aliaj de 18 inchi, grilă tip fagure, orificii de ventilație pentru aripi și stickere specifice
* Faruri Matrix LED, Flexible Rack System, asistență Pro Trailer Backup și o cameră de 360 de grade standard pentru funcționalitate maximă 9
* Este disponibilă noua vopsea Chill Grey, exclusiv pentru Stormtrak, dar și Agate Black
* Interior luxos cu sistem de sunet B&O cu 10 difuzoare și materiale interioare exclusive

# # #

1 Cifre pentru întregul an de la S&P Global, anterior IHS Markit Insight. Austria, Belgia, Marea Britanie, Republica Cehă, Danemarca, Finlanda, Franța, Germania, Grecia, Ungaria, Irlanda, Italia, Olanda, Norvegia, Polonia, Portugalia, Spania, România, Suedia, Elveția.

2 Consumurile declarate de combustibil/energie WLTP, emisiile de CO 2 și autonomia electrică sunt determinate în conformitate cu cerințele și specificațiile tehnice ale Reglementărilor Europene (CE) 715/2007 și (UE) 2017/1151 cu modificările ulterioare. Procedurile standard de testare aplicate permit compararea între diferite tipuri de vehicule și diferiți producători.

3 Autonomie omologata oficial, eficiența consumului de combustibil și emisiile de CO 2 vor fi publicate mai aproape de data punerii în vânzare. În conformitate cu procedura de testare a vehiculelor ușoare armonizate la nivel mondial (WLTP). O autonomie vizată de peste 45 km poate fi atinsă cu o baterie complet încărcată - în funcție de seria existentă și de configurația bateriei. Autonomia reală poate varia din cauza diferiților factori ( de exemplu , condițiile meteorologice, stilul de condus, profilul rutei, starea vehiculului, vârsta și starea bateriei litiu-ion).

4 Puterea și cuplul sunt atribute independente și nu pot fi obținute simultan. Cifrele citate sunt valori estimate bazate pe teste interne. Datele finale vor fi furnizate mai aproape de data punerii în vânzare.

5 Ranger V6 turbodiesel de 3,0 litri omologat emisii de CO 2 262 g/km și eficiență a combustibilului omologat 10,0 l/100 km.

6 Cifrele estimate date se bazează pe Ranger PHEV. Timpii de încărcare și vitezele reale de încărcare vor varia în funcție de tipul de stație de încărcare de acasă sau publică utilizată, precum și de alți factori (inclusiv vremea, temperatura ambiantă, comportamentul de condus, profilul de condus, starea vehiculului, vechimea bateriei litiu-ion, starea și temperatură).

7 Sarcina utilă maximă variază și se bazează pe accesorii și configurația vehiculului. Consultați eticheta de pe jambul ușii pentru capacitatea de transport a unui anumit vehicul. Asigurați întotdeauna în mod corespunzător încărcătura.

8 Când este echipat corespunzător. Remorcarea maximă variază în funcție de marfă, configurația vehiculului, accesorii și numărul de pasageri.

9 Caracteristicile de asistență a șoferului sunt suplimentare și nu înlocuiesc atenția, judecata și nevoia șoferului de a controla vehiculul. Nu înlocuiește conducerea în siguranță. Consultați Manualul de utilizare pentru detalii și limitări.

10 Rezultatele pot varia în funcție de obiceiurile de conducere.

11 Consultați Manualul de utilizare pentru instrucțiuni importante de utilizare.

12 Aplicația FordPass, compatibilă cu anumite platforme de smartphone, este disponibilă prin descărcare. Se pot aplica tarife pentru mesaje și date.

***Ford*** *este o marcă americană globală prezentă în Europa de mai bine de 100 de ani, care este dedicată libertății de mișcare care merge mână în mână cu îngrijirea planetei și a celorlalți. Planul Ford+ al companiei, cu unitățile de afaceri Model e, Ford Pro și Ford Blue, accelerează transformarea europeană către un viitor complet electric, cu o amprentă neutră de carbon până în 2035. Compania progresează cu noi vehicule electrice îndrăznețe, fiecare proiectate pentru clienții europeni. Vânzând și întreținând vehicule Ford pe 50 de piețe europene individuale, operațiunile includ, de asemenea, Ford Motor Credit Company, Ford Customer Service Division și 14 unități de producție (opt unități deținute în totalitate și șase unități mixte) cu patru centre cu sediul în Köln, Germania; Valencia, Spania și la joint venture-ul nostru din Craiova, România și Kocaeli, Turcia. Ford are aproximativ 34.000 de angajați la unitățile sale deținute în totalitate și la întreprinderile mixte consolidate și aproximativ 57.000 de oameni, dacă includem companiile neconsolidate din Europa. Mai multe informații despre companie, produsele sale și Ford Credit sunt disponibile la corporate.ford.com.*